**MĂ ÎNŢEAPĂ NOSTALGICI TRANDAFIRII**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă înţeapă nostalgici trandafirii

\*\*\*\*\*\*\*\*\*\*\*\*\*\* Motto:

\*\*\*\*\*\*\*\*\*\*\*\*\*\* Vreau familiei mele să dedic

\*\*\*\*\*\*\*\*\*\*\*\*\*\* Mai multe clipe de bucurii şi de vis;

\*\*\*\*\*\*\*\*\*\*\*\*\*\* Să fiu mai aproape, să-i ajut, să-i ridic

\*\*\*\*\*\*\*\*\*\*\*\*\*\* Sincer, iubite, nu am altceva de zis!

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Nostalgici, mă înţeapă trandafirii

Cu ţepii lor de-un verde prelung

Şi iarăşi alerg ca-n visele firii

Şi iarăşi ca-n vrajă nu pot, nu ajung.

Visam în patul cu flori viitoare

La clipe de foc şi parfum

Iubire şi farmec şi soare, dar oare,

De ce se uită pierdută pe drum?

Simţeam răsuflarea timid-rozalie,

Adiere de vânt coborâtă prin tei,

Şi o întrebam cu întreaga câmpie:

Spune iubita lui tati, ce-i?

Aripa iubirii înşuruba-n tristeţe

Zâmbetul ofilit pe obrazul pierdut,

Trandafirii, cu întreaga frumuseţe

Să afle, să ştie - ce mult ar fi vrut!

Simţeam răsuflarea timid-rozalie,

Adiere de vânt coborâtă prin tei

Şi o întrebam, cu întreaga câmpie:

Spune, iubita lui tati, ce-i?